Diari Oficial de la Generalitat Valenciana


Sumari del DOGV 9038, del 10-03-2021 (2021/2287)

RESOLUCIÓ de 2 de març de 2021, de la directora general de l'Institut Valencià d'Atenció Social-Sanitària, per la qual s'ordena la publicació de la relació de llocs de treball aprovada pel Consell de Direcció en la sessió realitzada amb data 28 de desembre de 2020.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9038

Data del DOGV
:   10-03-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/2287


Data del document
:   02-03-2021

Organisme emissor
:   Institut Valencià d'Atenció Social i Sanitaria

Tipus de document
:   Resolució

Descriptors 

:   * Institut Valencià d'Atenció Social i Sanitària
    * concurs administratiu

RESOLUCIÓ de 2 de març de 2021, de la directora general de l'Institut Valencià d'Atenció Social-Sanitària, per la qual s'ordena la publicació de la relació de llocs de treball aprovada pel Consell de Direcció en la sessió realitzada amb data 28 de desembre de 2020. [2021/2287]  
El Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, estableix, en l'article 74, que les administracions públiques estructuraran la seua organització a través de les relacions de llocs de treball. D'altra banda, la Llei 10/2010, de 9 de juliol, de la Generalitat, d'ordenació i gestió de la funció pública valenciana, consagra aquest precepte i preveu en l'article 42 el contingut mínim que ha d'estructurar aquestes relacions de llocs de treball, concretament disposa que les relacions de llocs de treball inclouran: a) Número. b) Denominació. c) Naturalesa jurídica. d) Classificació professional en un grup, subgrup o agrupació professional per als llocs funcionarials i en el respectiu grup professional per als llocs laborals. e) Retribucions complementàries assignades a aquest. f) Forma de provisió. g) Adscripció orgànica. h) Localitat. i) Requisits per a la seua provisió, entre els quals haurà de constar necessàriament el cos, agrupació professional i, si escau, escala corresponent per als llocs funcionarials i la categoria professional per als llocs laborals. j) Mèrits, si escau, i k) Qualsevol altra circumstància rellevant per a la seua provisió en els termes previstos reglamentàriament.  
  
Igualment, el text articulat del II Conveni col·lectiu per al personal laboral al servei del CONVASER, en l'apartat 6, de l'article 7, estableix que la creació, supressió o modificació de llocs de treball es realitzarà a través de les relacions de llocs de treball que hauran d'incloure la denominació de cada lloc i les característiques essencials, les retribucions complementàries que els corresponguen, els requisits exigits per al seu acompliment i els mèrits preferents. Disposa, així mateix, aquest article, que les relacions de llocs de treball i les seues modificacions seran objecte de publicitat en el diari oficial corresponent.  
  
El Decret llei 1/2011, de 30 de setembre, del Consell, de mesures urgents de règim economicofinancer del sector públic empresarial i fundacional, disposa, en l'article 18, que els ens del sector públic de la Generalitat als quals fa referència aquesta norma publicaran, anualment, en el Diari Oficial de la Generalitat Valenciana una relació dels llocs de treball o plantilles.  
En el mateix sentit, l'article 15 del Reglament d'organització i funcionament de l'IVASS, aprovat mitjançant el Decret 7/2013, de 4 de gener, del Consell (DOGV 6937, 07.01.13), estableix que anualment es publicarà en el Diari Oficial de la Generalitat Valenciana la relació de llocs de treball de l'entitat.  
El 10 de juny de 2020 (DOGV 8831) es va publicar la Resolució de 28 de maig, de la directora general de l'IVASS, per la qual s'ordenava la publicació de la relació de llocs de treball, aprovada pel Consell de Direcció en la sessió realitzada el 27 de desembre de 2019.  
D'acord amb la normativa vigent, és necessària la publicació de la relació de llocs actualitzada. Ateses les previsions de l'article 37 del text refós de l'Estatut Bàsic de l'Empleat públic, així com de l'article 154 de la Llei 10/2010, de 9 de juliol, d'ordenació i gestió de la funció pública valenciana, la relació de llocs de treball de l'IVASS va ser aprovada pel Consell de Direcció d'aquesta entitat, en la sessió realitzada el dia 28 de desembre de 2020, en virtut de les competències atorgades per l'article 6.e del Reglament d'organització i funcionament de l'IVASS, aprovat mitjançant el Decret 7/2013, de 4 de gener, del Consell (DOGV 6937, 07.01.13).  
Aquesta relació de llocs ha sigut negociada amb la representació legal de les treballadores i els treballadors.  
Aquesta relació de llocs disposa de l'informe favorable emés per la Direcció General de Sector Públic i Patrimoni.  
Per tot el que s'ha exposat anteriorment, en virtut de les competències atorgades per l'article 8.2.b del mencionat reglament, resolc:  
  
Primer  
Publicar la relació de Llocs de treball de l'IVASS en el Diari Oficial de la Generalitat Valenciana.  
  
Segon  
Aquesta resolució tindrà efectes des de l'endemà de la seua publicació.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu en el termini de dos mesos davant l'òrgan competent, d'acord amb el que disposa la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que es considere competent.  
  
València, 2 de març de 2021.- La directora general de l'IVASS: Noelia Martí Beltrán.